Atentatele teroriste de la Bruxelles din martie 2016
În dimineața zilei de 22 martie 2016 trei explozii s-au produs în Bruxelles: două la Aeroportul Zaventem din nord-estul capitalei și a treia, la distanță de o oră, în stația de metrou Maelbeek, în apropiere de sediul Uniunii Europene. Procurorul federal a confirmat că este vorba de un atentat sinucigaș. Bilanțul provizoriu înaintat de autorități indică 34 de morți – 14 la aeroport și 20 la stația de metrou – și 198 de răniți – 92 la aeroport și 106 la stația Maelbeek. În după-amiaza aceleiași zile, Amaq, agenția de presă afiliată Daesh, a emis un buletin informativ în care se spunea că gruparea teroristă revendică atentatele.